Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 692/12/8803	Košice II, 10.12.2012
EEČ : 2-64-4-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
1) Obvinený vyhlasuje, že spáchal skutok, ktorý je predmetom tohto trestného stíhania, ospravedlnil sa za svoje konanie a prisľúbil, že v budúcnosti sa podobného skutku nedopustí.

2)	Poškodená strana nežiada náhradu škody, nakoľko odcudzený tovar bol v nepoškodenom stave vrátený späť na predajňu. 

3) Obvinený zložil na účet KP XXXXX šekovou poukážkou čiastku vo výške 30.- €, z ktorej 50%, teda 15.- € patrí štátu na peňažnú pomoc obetiam trestnej činnosti a zvyšok sumy t.j. 15.- € určil v prospech Košickej šachovej školy ul. XXXXX, číslo účtu : XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou 4019/2012.
	V trestnej veci proti obv. XXXXX pre prečin krádeže podľa § 212 ods. 2 písm. f/ Trestného zákona, ktorého sa dopustil na tom skutkovom základe, že dňa 16.10.2012 o 15.08 hod. v OD XXXXX - Galéria na ul. Toryskej v Košiciach odcudzil z predajnej plochy 1ks pánske biele tričko zn. K-klasik v hodnote 5,99.-€, ktoré si vložil pod bundu do vrecka nohavíc a následne prešiel cez pokladničnú zónu bez zaplatenia a uvedeného skutku sa dopustil po tom, čo bol rozhodnutím OÚ XXXXX sp. zn. 2011/10331 zo dňa 22.12.2011, ktoré nadobudlo právoplatnosť dňa 30.01.2012 postihnutý za priestupok proti majetku.  
Odôvodnenie: 
Uznesením povereného príslušníka OO PZ KE - Západ sp. zn. ORP-4019/ZA-KE-2012 zo dňa 16.10.2012 bolo podľa § 206 ods. 1/ Trestného poriadku vznesené obvinenie XXXXX pre prečin krádeže podľa § 212 ods. 2 písm. f/ Trestného zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1/ Trestného poriadku.

Obvinený a splnomocnená zástupkyňa poškodenej strany vyslovili súhlas s uzavretím zmieru. Obvinený slobodne a vážne vyhlásil, že spáchala skutok, za ktorý je stíhaný, pričom svoje konanie oľutoval. Zároveň sa ospravedlnila za svoje konanie a prisľúbil, že v budúcnosti sa podobného skutku nedopustí.

Obvinený zložil na účet Krajskej prokuratúry XXXXX finančnú čiastku vo výške 30.- €, pričom kópia dokladu o zaplatení tvorí súčasť zmieru. Z uvedenej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený určil sumu 15.- € a zvyšok sumy t.j. 15.- € určil v prospech Košickej šachovej školy ul. Turgenevova č. 29, číslo účtu : 4014928852/7500.

Poškodená strana súhlasila s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor